Խոսելով ֆեյսբուքի և քաղաքականության մասին, անհնար է չհիշել ամենաակտիվ նախարարին: Որքան շատ է քննարկվում նրա ֆեյսբուքյան ակտիվությունը, այնքան շատ է Աշոտյանը ակտիվանում: Նախարարը շռայլորեն կիսվում է իր թե՛ գործնական, թե՛ ընտանեկան լուսանկարներով: Նրա ֆեյսբուքյան ընկերները արդեն հասցրել են հեռակա ծանոթանալ նաև նրա որդիների կյանքի անցուդարձին: Նախարարից անցում կատարելով նրա որդիներին, վերջերս բավականին ակտիվ քննարկվեց նաև նրանց ուսման վայրը և վարձը: Որքան էլ բաց է Աշոտյանը ֆեյսբուքում, այնուամենայնիվ, ռեալ կյանքում թույլ չի տալիս տեսախցիկներով մտնել իր անձնականի մեջ: Ամենաերիտասարդ նախարարի տիտղոսը փոխանցելով Արդարադատության նախարար Արփինե Հովհաննիսյանին, Աշոտյանը ամուր պահում է ֆեյսբուքյան ամենաակտիվ քաղաքական գործչի կոչումը: